বান্দরবান পার্বত্য জেলা স্থানীয় সরকার পরিষদ আইন, ১৯৮৯(১৯৮৯ সনের ২১ নং আইন) এর মাধ্যমে পরিষদ গঠিত হয়। ২৫ জুন, ১৯৮৯ বান্দরবান পার্বত্য জেলা স্থানীয় সরকার পরিষদের প্রথম প্রত্যক্ষ নির্বাচন অনুষ্ঠিত হয়। ১১ জুলাই, ১৯৮৯ বান্দরবান পার্বত্য জেলা স্থানীয় সরকার পরিষদের নিকট ক্ষমতা হস্তান্তর করা হয়। ১২ জুলাই, ১৯৮৯ আনুষ্ঠানিকভাবে বান্দরবান পার্বত্য জেলা স্থানীয় সরকার পরিষদের কার্যক্রম শুরু হয়।১৯৯৮ সনের ১১ নং আইনের মাধ্যমে বান্দরবান পার্বত্য জেলা স্থানীয় সরকার পরিষদ আইনের বিভিন্ন ধারায় বেশ কিছু সংশোধনী আনয়ন করা হয় এবং বান্দরবান পার্বত্য জেলা স্থানীয় সরকার পরিষদ নামটি পরিবর্তন করে বান্দরবান পার্বত্য জেলা পরিষদ রাখা হয়।পরিষদ গঠনের প্রধান উদ্দেশ্য ছিল সামগ্রিকভাবে বান্দরবান জেলার উন্নয়ন সাধন। বিশেষ করে এ জেলার পিছিয়ে পড়া ক্ষুদ্র নৃগোষ্ঠী ও অন্যান্য জনগণের সাংস্কৃতিক বৈচিত্র রক্ষার পাশাপাশি সার্বিক অবস্থার উন্নয়ন। প্রথম নির্বাচনের পর আজঅবধি আর কোন নির্বাচন অনুষ্ঠিত হয়নি। বর্তমান পরিষদ একটি অন্তর্বর্তীকালীন পরিষদ এবং সরকার কর্তৃক মনোনীত।